ચીનનો આર્થિક વૃદ્ધિદર ૬.૫ ટકા છે અને ચીનની સરકાર ઓછામાં ઓછા હાલના દરે વિકાસ સાધવાનો પ્રયાસ કરી રહી છે. ચીન માટે આ બેન્ચમાર્ક વૃદ્ધિદર હોય એમ જણાય છે. જોકે, આર્થિક વૃદ્ધિ કદાચ ધીમી પડશે અને અમેરિકા-ચીન વચ્ચેનો વેપાર તણાવ નેગેટિવ પરિબળ છે. ચીન અન્ય દેશો સાથે મોટા પાયે વેપાર કરે છે. તે નિકાસની આવક પર મોટા પાયે નિર્ભર છે અને ખાસ કરીને અમેરિકા સાથે વેપાર તેના માટે મહત્ત્વનો છે. ચીન સ્થાનિક વપરાશ આધારિત અર્થતંત્ર વિકસાવવાનો પ્રયાસ કરી રહ્યું છે અને અત્યારે આ બદલાવ થઈ રહ્યો છે, જે ઝડપી નહીં હોય. ચીન ૬.૫ ટકાનો વૃદ્ધિદર હાંસલ કરવા તમામ પ્રયાસ કરશે. તેમ અર્થતંત્રના સાતત્યપૂર્ણ વિકાસ માટે ઘણાં પગલાં લીધાં છે.